Usporedba mirovinskih prava u svim državama članicama moguća je samo u određenoj mjeri s obzirom na to da postoje strukturne razlike u mirovinskim sustavima. Konkretno, sustavi za službenike u središnjim državnim službama država članica možda ne obuhvaćaju isto stanovništvo, odnosno sustavi u državama članicama mogu obuhvaćati dužnosnike središnjih državnih službi, sve službenike u javnom sektoru ili ukupno radno sposobno stanovništvo zajedno sa službenicima u središnjim državnim službama.

Kako bi ispunila obvezu izvješćivanja i u skladu s člankom 4. stavkom 3. Ugovora o Europskoj uniji, Europska komisija zatražila je od izaslanika država članica u radnoj skupini za članak 83. da do kraja 2019. dostave podatke koji se odnose na mirovinske sustave njihovih javnih službi i potvrde njihovu pouzdanost. To se posebno odnosilo na dob u kojoj je moguće stjecanje prava na odlazak u mirovinu tijekom referentnog razdoblja i na druge načine funkcioniranja mirovinskih sustava.

Na temelju članka 77. Pravilnika o osoblju, razvoj dobi za stjecanje prava na odlazak u mirovinu osoblja u javnim službama država članica i razvoj očekivanog životnog vijeka dužnosnika institucija trebali bi se ocjenjivati svakih pet godina, čime bi se za potrebe izvješća omogućilo petogodišnje referentno razdoblje od 1. siječnja 2014. do 31. prosinca 2018.

U ovom se izvješću prethodno navedena odredba primjenjuje tako da se posebno razmatraju razvoj dobi za stjecanje prava na odlazak u mirovinu osoblja u javnim službama država članica i razvoj očekivanog životnog vijeka dužnosnika institucija od 2014. do 2018.

Članak 77. Pravilnika o osoblju odnosi se na dob za stjecanje prava na odlazak u mirovinu koja se naziva i uobičajenom dobi za stjecanje prava na odlazak u mirovinu. Taj termin odgovara dobi u kojoj osoblje EU-a automatski odlazi u mirovinu bez novčane sankcije. Od 1. siječnja 2014. uobičajena dob za stjecanje prava na odlazak u mirovinu za osoblje EU-a povećala se na 66 godina za osoblje zaposleno od 2014. Na osoblje zaposleno prije tog datuma primjenjuju se prijelazne odredbe.

Postoje dva odstupanja od uobičajene dobi za stjecanje prava na odlazak u mirovinu:

-prvo, članovi osoblja mogu zatražiti prijevremeni odlazak u mirovinu, odnosno odlazak u mirovinu prije nego što navrše uobičajenu dob za stjecanje prava na odlazak u mirovinu. Od 1. siječnja 2014. dob za stjecanje prava na prijevremeni odlazak u mirovinu povećala se na 58 godina za sve osoblje. Rezultat prijevremenog odlaska u mirovinu uvijek su značajne financijske sankcije.

-drugo, članovi osoblja mogu, na vlastiti zahtjev i ako to tijelo za imenovanje smatra opravdanim u interesu službe, raditi do 67. godine. Članovi osoblja iznimno mogu raditi do 70. godine, a u tom slučaju automatski odlaze u mirovinu posljednjeg dana u mjesecu u kojem navrše tu dob.

3.Razvoj uobičajene dobi za stjecanje prava na odlazak u mirovinu službenika u središnjim službama država članica

Grafikoni u nastavku prikazuju razvoj uobičajene, najniže i najviše dobi za stjecanje prava na odlazak u mirovinu za osoblje u središnjim državnim službama država članica. Države članice koje se ne navode u tablicama nisu dostavile podatke Eurostatu ili nemaju najnižu i najvišu dob za stjecanje prava na odlazak u mirovinu.

3.1. Uobičajena dob za stjecanje prava na odlazak u mirovinu u središnjim javnim službama država članica

3.2. Najniža dob za stjecanje prava na odlazak u mirovinu

3.3. Najviša dob za stjecanje prava na odlazak u mirovinu

3.4. Procjena razvoja dobi za stjecanje prava na odlazak u mirovinu za osoblje u javnim službama država članica

* Ova tablica temelji se na podacima iz tablice 3.2. Za zemlje u kojima se dob za stjecanje prava na odlazak u mirovinu razlikuje između muškaraca i žena viša se vrijednost navodi u prethodno navedenoj tablici.

Prethodni grafikoni prikazuju razvoj najniže, uobičajene i najviše dobi za stjecanje prava na odlazak u mirovinu službenika u središnjim državnim službama u državama članicama EU-a od 2014. do 2018.

Primjetna su odstupanja jer neke države članice nemaju najnižu dob za stjecanje prava na odlazak u mirovinu, a u drugima ne postoji razlika između najviše i uobičajene dobi za stjecanje prava na odlazak u mirovinu za službenike u središnjim državnim službama.